Diari Oficial de la Generalitat Valenciana


Sumari del DOGV 8029, del 28-04-2017 (2017/2701)

Notificació de la sentència dictada en el procediment ordinari número 642/2015.
-------------------------------------------------------------------------------

### Dades del document

Número de DOGV
:   8029

Data del DOGV
:   28-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2701


Organisme emissor
:   Jutjat de Primera Instància Número 6 de Paterna

Tipus de document
:   Edicte

Notificació de la sentència dictada en el procediment ordinari número 642/2015. [2017/2701]  
Procediment ordinari 000642/2015-2.  
Sobre: ordinaris.  
Descripció de la peça: -  
Procediment origen: número -  
Demandant: Cafento Levante, SL.  
Procuradora: María Gisbert Rueda.  
Demandats: Kafepolis Servicios Cafeteros, SL, Juan Manuel Hueso Soler, M.ª Josefina Martínez Ramada, Julián Bermejo Bastante i M.ª Teresa Crespo Pérez.  
Procurador: César Javier Gómez Martínez.  
María Macías Sánchez, lletrada de l'Administració de justícia del Jutjat de Primera Instància número 6 de Paterna, faig saber que en el procés civil seguit en l'esmentat jutjat amb el número 000642/2015, a instàncies de Cafento Levante, SL, contra Kafepolis Servicios Cafeteros, SL, Juan Manuel Hueso Soler, M.ª Josefina Martínez Ramada, Julián Bermejo Bastante i M.ª Teresa Crespo Pérez, s'ha disposat la notificació de sentència a Josefina Martínez Ramada. A continuació s'insereix la resolució a què es fa referència:  
  
«Procediment: assumpte civil 000642/2015.  
Sentència número 79/2016  
Jutgessa que la dicta: Gema Sánchez Pina.  
Lloc: Paterna.  
Data: 9 de juny de 2016.  
Part demandant: Cafento Levante, SL.  
Procuradora: María Gisbert Rueda.  
Part demandada: Kafepolis Servicios Cafeteros, SL, Juan Manuel Hueso Soler, M.ª Josefina Martínez Ramada, Julián Bermejo Bastante i M.ª Teresa Crespo Pérez, en rebel·lia.  
Objecte del judici: ordinaris.  
Antecedents de fet  
Primer. Per torn de repartiment va correspondre a aquest jutjat la demanda de judici ordinari interposada per la procuradora María Gisbert Rueda, en nom i representació de la mercantil Cafento Levante, SL, contra l'entitat Kafepolis Servicios Cafeteros, SL, i María Josefina Martínez Ramada, Juan Manuel Hueso Soler, Julián Bermejo Bastante i María Teresa Crespo Pérez, basant-se en els fets que consten en la demanda i que es consideeren reproduïts; i després d'al·legar els fonaments que va estimar aplicables, va acabar sol·licitant que, amb els tràmits legals previs, es dicte sentència en el sentit establit en la pètita de la demanda.  
Segon. Una vegada admesa a tràmit la demanda, els demandats van ser citats a termini perquè dins del termini de 20 dies comparegueren i la contestaren, cosa que no van efectuar, i van ser declarats en situació processal de rebel·lia.  
Tercer. El dia assenyalat va comparéixer només l'actora, degudament assistida i representada, i es va obrir el període de proposició de prova de conformitat amb l'article 429 de la Llei d'enjudiciament civil.  
La demandant va proposar documental, que es considera reproduïda l'acompanyada a la demanda. Una vegada admeses les proves pertinents, la part actora va sol·licitar que les actuacions, de conformitat amb el que disposa l'article 429.8 de la Llei d'enjudiciament civil, queden per a sentència, cosa que es va disposar així.  
Fonaments de dret  
Primer. La part actora formula una acció contra l'entitat Kafepolis Servicios Cafeteros, SL, i María Josefina Martínez Ramada, Juan Manuel Hueso Soler, Julián Bermejo Bastante i María Teresa Crespo Pérez, per la qual sol·licita que es dicte sentència que declare la resolució per l'incompliment dels contractes ECL/101720, ECL/101712, ambdós de data 5 d'agost de 2010, es declare la resolució per l'incompliment de l'acord de reconeixement i ajornament del deute de data 7 de març de 2012 i es condemne els demandats, solidàriament, a abonar a la part actora la suma de 15.540,74 euros, quantitat que es correspon amb els conceptes següents:  
1. La quantia de 4.284,38 euros, més els interessos d'acord amb la Llei 3/2004, que correspon a l'import pendent d'abonar del préstec concedit per l'import de 12.000 euros.  
2. L'import de 22,99 euros, per la despesa produïda com a conseqüència de la devolució de les dues lletres de canvi atorgades per l'entitat demandada a l'actora.  
3. La quantitat d'11.233,37 euros, més els interessos d'acord amb la Llei 3/2004, com a conseqüència de l'incompliment de l'acord de reconeixement i ajornament del deute de data 7 de març de 2012.  
4. I també que es condemne l'entitat demandada, Kafepolis Servicios Cafeteros, SL, a indemnitzar a la mercantil actora a l'abonament de 13.518,85 euros en funció del consum compromés i no realitzat, de conformitat amb el que disposa l'estipulació 7a del contracte, més els interessos d'acord amb la Llei 3/2004; tot això amb condemna a costes.  
Segon. Queda acreditat amb la documental aportada per la part actora que:  
Amb motiu de les relacions comercials hagudes entre la demandant i Cafento Levante, SL, les parts litigants van subscriure, el 5 d'agost de 2010, un contracte de col·laboració comercial de subministrament en exclusiva i préstec per part de l'actora on es va acordar el següent:  
Estipulació tercera: en contraprestació a l'exclusivitat referida en l'estipulació segona, Cafento lliura al client, servint aquest contracte com a justificant de recepció, la quantitat de 12.000 euros (dotze mil euros) mitjançant el pagaré número 6.070.584, emés per l'entitat financera La Caixa en data 5 d'agost de 2010, la data de venciment de la qual és el 20 d'agost de 2010, en concepte de préstec sense interessos.  
  
Es va acordar l'amortització del préstec mitjançant el pagament de 60 quotes mensuals a raó de 200 euros al mes. La demandada s'obligava, de forma exclusiva, a comprar a Cafento productes com ara café, solubles, sucre, endolcidors, infusions, xocolate, etcètera, fins a aconseguir un volum total de compres de 8.060 kg.  
Posteriorment, en data 20 d'abril de 2011, l'entitat demandada va subscriure novament amb l'actora un annex a l'anterior contracte de subministrament en exclusiva pel qual s'incorporava una nova estipulació: tercera bis, on se li concedia un altre préstec, sense interessos, per l'import de 10.000 euros. Aquest import es va lliurar mitjançant pagaré amb data d'emissió de 14 d'abril de 2011 i data de venciment de 15 de maig de 2011. Les parts van acordar que aquesta quantitat seria tornada a Cafento a través de l'abonament de tres rebuts amb venciment mensual per l'import de 833,33 euros, sent-ne el primer venciment el 15 de juny de 2011.  
La demandada no va complir amb allò que s'havia acordat, de manera que el 7 de març de 2012 van subscriure els litigants un acord de reconeixement i ajornament del deute, on, d'una banda, els deutors es feien responsables directes del deute reconegut per l'import de 14.189,71 euros i es comprometien a abonar a la demandant la indicada quantitat en concepte de cancel·lació de deute pendent i, d'una altra, es comprometien a continuar abonant les quotes dels altres dos préstecs que continuaven vigents fins a fer la liquidació total del deute, acord que també va resultar incomplit, perquè els demandats no han tornat l'import del préstec concedit en els terminis pactats ni han complit amb allò que s'ha pactat en l'acord de reconeixement del deute, i han incomplit també amb la seua obligació d'adquirir productes de la marca Cafento Levante a què s'havien compromés. L'import total del deute fa la suma de 15.540,74 euros.  
D'altra banda, el contracte de subministrament en exclusiva de data 5 d'agost de 2010 establia en l'estipulació 7a, apartat segon, que, en cas d'incompliment de les altres obligacions contractuals, Cafento podria resoldre el contracte, donant per vençut el préstec a què es fa referència en l'estipulació tercera i reclamar del client el pagament de la quantitat deguda, així com una indemnització de danys i perjudicis de 5 euros per quilogram de café que faltara per a consumir fins a arribar a la quantitat pactada. D'aquesta manera, consta acreditat documentalment que la demandada només ha consumit 2.652,54 kg dels 8.060 compromesos, per la qual cosa pertoca, tal com se sol·licita, condemnar la demandada a pagar la suma de 13.518,85 euros, quantitat que reclama l'actora davant de l'incompliment de la demandada, malgrat que la quantitat deguda per aquest concepte fa la suma de 27.037,70 euros.  
Atés que l'actora ha acreditat degudament amb la documental aportada els fets en què basa la seua pretensió, és procedent l'estimació íntegra de la demanda interposada.  
Tercer. Que de conformitat amb el que disposa el paràgraf primer de l'article 394 de la Llei d'enjudiciament civil, atés que ha sigut estimada íntegrament la demanda, pertoca imposar les costes a la part demandada.  
Vistos els articles esmentats i tots altres que hi són aplicables de manera general i pertinent.  
Dispositiva  
Estime íntegrament la demanda interposada per la procuradora María Gisbert Rueda, en nom i representació de la mercantil Cafento Levante, SL, contra l'entitat Kafepolis Servicios Cafeteros, SL, i María Josefina Martínez Ramada, Juan Manuel Hueso Soler, Julián Bermejo Bastante i María Teresa Crespo Pérez:  
- Declare la resolució per l'incompliment de la demandada dels contractes números ECL 101720 i ECL 101712, de data 5 d'agost de 2011.  
- Declare la resolució per l'incompliment de la demandada de l'acord de reconeixement i ajornament del deute de data 7 de març de 2012.  
- Condemne els demandats a abonar a la part actora la suma de 15.540,74 euros que corresponen als conceptes següents:  
1. 4.284,38 euros, més els interessos d'acord amb la Llei 3/2004, que correspon a l'import pendent d'abonar del préstec concedit per l'import de 12.000 euros.  
2. 22,99 euros, per la despesa produïda com a conseqüència de la devolució de les dues lletres de canvi atorgades per la demandada a l'actora.  
3. 11.233,37 euros, més els interessos corresponents d'acord amb la Llei 3/2004, com a conseqüència de l'incompliment de l'acord de reconeixement i ajornament del deute.  
- Condemne l'entitat Kafepolis Servicios Cafeteros, SL, a pagar a l'actora la suma de 13.518,85 euros, en concepte d'indemnització, de conformitat amb el que estableix la clàusula 7a, punt 2, del contracte de subministrament en exclusiva de 5 d'agost de 2010.  
Impose les costes a la part demandada.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació, de què coneixerà l'Audiència Provincial de València, dins dels 20 dies següents comptadors des que es notifique.  
Aquesta és la meua sentència, de la qual porteu un testimoniatge a les actuacions que l'han motivada i que l'original quede al llibre de sentències, que pronuncie, mane i firme.  
Publicació. La sentència anterior va ser donada, llegida i publicada per la jutgessa que la va dictar, mentre celebrava audiència pública el mateix dia de hui, de la qual cosa jo, la lletrada de l'Administració de justícia, done fe.  
Paterna, 9 de juny de 2016.»  
  
I perquè valga de notificació a través del Diari Oficial de la Generalitat Valenciana a la persona indicada anteriorment, expedisc aquest edicte.  
  
Paterna, 27 de març de 2017.- La lletrada de l'Administració de justícia: María Macías Sánchez.